Forzas e estruturas

- Forzas e estruturas
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades
  - 2.1 Que é unha forza?
    - 2.1.1 Efectos das forzas sobre os corpos
    - 2.1.2 Medida e unidades das forzas
    - 2.1.3 A forza é unha magnitude vectorial
    - 2.1.4 Suma de forzas (suma de vectores)
    - 2.1.5 Forzas no noso contorno
      - 2.1.5.a Actividades propostas
  - 2.2 Estruturas
    - 2.2.1 Elementos das estruturas
    - 2.2.2 Esforzos que soportan os elementos das estruturas
    - 2.2.3 Triangulación de estruturas
  - 2.3 Recuncho de lectura
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 3. Resumo de contidos

- Forza. Unha forza pode deformar un corpo ou ben cambiar algo no seu vector velocidade: cambiar a dirección do movemento (facendo a traxectoria curvilínea), cambiar o módulo (acelerar ou frear), ou cambiar o sentido do movemento (como nos rebotes). As forzas mídense en newtons no Sistema Internacional de unidades.
- A forza é unha magnitude vectorial. Non se suman como os números; aprenda as técnicas descritas na unidade para sumar vectores (métodos do paralelogramo e do polígono), e o cálculo do vector resultante no caso de seren perpendiculares (co teorema de Pitágoras).
- Forzas no contorno. As que máis frecuentemente atopamos son:

– Peso. É a forza coa que o noso planeta atrae cara ao seu centro (“cara a abaixo”) todos os corpos. O peso calcúlase así: peso = m.g

– Normal. É a forza coa que dous corpos en contacto se apertan mutuamente. As forzas normais son perpendiculares ás superficies dos corpos na zona de contacto.

– Tensión. É a forza que hai nun fío tenso, é dicir, que está sometido a tracción.

– Forzas eléctricas. As cargas eléctricas de igual signo (++ ou --) repélense, as de distinto signo (+ -) atráense. A forza calcúlase coa lei de Coulomb: .

– Forzas magnéticas. Son producidas polos imáns ou as correntes eléctricas (cargas en movemento).

– Forzas elásticas. Os corpos ríxidos fan forza para intentar recuperar a súa forma orixinal. Esta forza é a forza elástica, e é proporcional á deformación sufrida polo corpo; canto maior é a deformación maior é forza que fai o sólido.

– Rozamento. Cando un corpo se move en contacto con outro hai rozamento entre eles, o que dificulta o movemento relativo. Froz = m . N

- Elementos das estruturas.

– Piares e columnas. Soportan esforzos de compresión.

– Trabes ou vigas. Están sometidos a esforzos de flexión e cisalla.

– Arcos. Transmiten as cargas cara aos muros e os piares da estrutura. Soportan esforzos de compresión.

– Tirantes. Son fíos que soportan tensións ou esforzos de tracción.

– Alicerces. Reparten no chan o peso da estrutura.

- Triangulación. O triángulo é a única estrutura que non se deforma; a triangulación permite construír estruturas suficientemente ríxidas.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »