Forzas e estruturas

- Forzas e estruturas
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades
  - 2.1 Que é unha forza?
    - 2.1.1 Efectos das forzas sobre os corpos
    - 2.1.2 Medida e unidades das forzas
    - 2.1.3 A forza é unha magnitude vectorial
    - 2.1.4 Suma de forzas (suma de vectores)
    - 2.1.5 Forzas no noso contorno
      - 2.1.5.a Actividades propostas
  - 2.2 Estruturas
    - 2.2.1 Elementos das estruturas
    - 2.2.2 Esforzos que soportan os elementos das estruturas
    - 2.2.3 Triangulación de estruturas
  - 2.3 Recuncho de lectura
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.1.5.a Actividades propostas

### Actividades resoltas

Calcule o seu peso en newtons. Se non sabe a súa masa, calcule o peso dunha persoa de 60 kg.

Realice os seguintes cálculos:

a) Calcule as forzas coas que se atraen unha carga de 1,5 C e unha de 0,2 C que están separadas 1 km de distancia (entre elas hai aire).

b) Calcule a distancia a que teñen que estar dúas cargas de 5 mC para que se repelan cunha forza de 1 N no baleiro.

Do resultado das actividades anteriores dedúcese que unha carga de 1 C é moi grande; as forzas eléctricas diminúen rápido ao aumentar a distancia entre cargas.

O armario do debuxo ten unha masa de 90 kg, e o coeficiente de rozamento entre as patas e o chan é de 0,26.

  | a) Calcule o peso do armario. b) Ache o valor da forza normal entre as patas e o chan. c) Calcule o valor da forza de rozamento. d) Con canta forza teremos que empurrar nós o armario se queremos que empece a moverse? e) Se baleiramos o armario de roupa e outras cousas, a súa masa descende ata 70 kg. Canto valerá agora a forza de rozamento?

a) peso do armario = m. g = 90 Kg . 9,8 m/s2 = 882 N

b) A forza normal ten que igualar ao peso; a normal vale entón 882 N

c) A forza de rozamento é F= µ . N = 0,26 . 882 N = 229,32 N

d) Para que o armario comece a se mover temos que empurralo cunha forza igual o maior que a forza de rozamento, e dicir, 229 N.

e) Peso do armario baleiro = m .g = 70 kg . 9,8 m/s2 = 686 N; a forza de rozamento é entón F = µ . N = 0,26 . 686 N = 178,36 N

Cando arrastramos unha lavadora de 60 kg observamos que para que empece a moverse temos que empurrala cunha forza de 490 N, e para que siga en movemento sen parar temos que empurrala cunha forza de 410 N.

a) Canto valen as forzas de rozamento estática e dinámica?

b) Canto valen os coeficientes de rozamento estático e cinético?

c) Se cargamos a lavadora con 6 kg de roupa e queremos movela, con canta forza teremos que

empurrala?

  a) A forza de rozamento estática é igual á forza necesaria para empezar a moverse, daquela vale 490 N. E a forza de rozamento dinámica é igual á forza que hai que facer para que a lavadora siga en movemento: 410 N. b) c) Observe que neste exercicio o peso da lavadora é igual á forza normal coa que o chan a empurra cara a arriba.

### Actividades propostas

S5. Na Lúa a gravidade vale 1,6 m/s2 aproximadamente. Canto pesaría vostede na superficie lunar?

### Retroalimentación

S6. Faga un debuxo da Terra e debuxe o vector peso para un corpo que estea no Polo Sur. Os corpos alí caen cara a arriba? Explíqueo.

### Retroalimentación

- O vector peso está sempre dirixido cara ao centro da Terra.

- No Polo Sur os corpos tamén caen “cara a abaixo”, xa que “abaixo” significa “en dirección cara ao centro da Terra”.

S7. Que pesa máis, un quilo de palla ou un quilo de chumbo? Terá oído algunha vez esta preguntiña. A resposta dos listos é pesan o mesmo, pero realmente é así? Depende do lugar en que estean a palla e o chumbo?

### Retroalimentación

Se a palla e o chumbo están no mesmo sitio da Terra si que pesan o mesmo. Pero se estivesen en puntos distintos do planeta, non pesarían exactamente igual os dous, xa que o valor da gravidade varía duns puntos a outros na Terra. Por exemplo, os dous corpos non pesarían o mesmo se un deles estivese en Santiago de Compostela e o outro en París.

S8. Estando de pé, canto valen as forzas normais entre os seus zapatos e o chan?

### Retroalimentación

Os zapatos e o chan apértanse cunha forza igual ao noso peso.

S9. Un bloque de pedra está en repouso enriba dunha costa. Razoe se neste caso o peso da pedra e a normal entre ela e a costa valen o mesmo. Teña en conta a dirección e o sentido de cada unha desas forzas.

### Retroalimentación

- O peso é unha forza vertical dirixida cara a abaixo, entanto que a normal é perpendicular á costa inclinada e non é vertical. Por iso os dous vectores non poden ser iguais. Ademais os seus módulos tamén son diferentes.

S10. Un corpo de 4 kg está pendurado dun resorte. O conxunto está en repouso.

  | Debuxe as forzas que actúan sobre o corpo. Calcule o peso do corpo. Calcule canta forza está a facer o resorte sobre o corpo.

### Retroalimentación

  | a) Hai dúas forzas: a que fai o resorte cara a arriba e a do peso cara a abaixo. b) Peso: c) Como o corpo non se move, a forza total sobre el ten que ser cero; daquela a forza que fai o resorte cara a arriba ten que ter igual módulo que o peso cara a abaixo; a forza do resorte vale tamén 39,2 N.

S11. Un camión remolca un coche cunha corda.

Debuxe as forzas: Que actúan sobre o camión. Que actúan sobre o coche. Que actúan sobre a corda. |

### Retroalimentación

- O chan empurra as rodas cara a arriba coa forza normal, a Terra atrae aos dous coches cara a abaixo. E a corda está tensa, tira do camión cara a atrás e do coche cara a adiante. Ademais, as forzas que “nota” a corda son:

S12. Entre na páxina web que se indica e observe como vai aumentando a forza que exerce un resorte cando se estira.

http://recursostic.educacion.es/newton/web/materiales_didacticos/estatica/estatic2.htm |

### Retroalimentación

Observe o contido e comprobe a afirmación do enunciado

S13. Dous corpos están unidos mediante un resorte comprimido. Debuxe as forzas que o resorte lle fai a cada un dos corpos:

### Retroalimentación

Como o resorte está comprimido, empurra os dous corpos cara a fóra; as dúas forzas teñen o mesmo módulo.

S14. Debuxe as forzas eléctricas que se exercen os dous corpos cargados da figura:

### Retroalimentación

As dúas cargas eléctricas son do mesmo signo (negativas); daquela repélense:

### Actividade de internet

Consulte as páxinas web que se indican, onde poderá repasar e aprender máis sobre o rozamento.

1. 1. [http://www.sc.ehu.es/sbweb/fisica/dinamica/rozamiento/general/rozamiento.htm]
   2. [http://recursostic.educacion.es/newton/web/materiales_didacticos/rozamiento/index.htm]

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »