Forzas e estruturas

- Forzas e estruturas
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de actividades
  - 2.1 Que é unha forza?
    - 2.1.1 Efectos das forzas sobre os corpos
    - 2.1.2 Medida e unidades das forzas
    - 2.1.3 A forza é unha magnitude vectorial
    - 2.1.4 Suma de forzas (suma de vectores)
    - 2.1.5 Forzas no noso contorno
      - 2.1.5.a Actividades propostas
  - 2.2 Estruturas
    - 2.2.1 Elementos das estruturas
    - 2.2.2 Esforzos que soportan os elementos das estruturas
    - 2.2.3 Triangulación de estruturas
  - 2.3 Recuncho de lectura
- 3. Resumo de contidos
- 4. Actividades complementarias
- 5. Exercicios de autoavaliación
- 6. Glosario
- 7. Bibliografía e recursos
- 8. Documentación para imprimir

« Anterior | Seguinte »

# 2.1.1 Efectos das forzas sobre os corpos

### Deformar un corpo

Unha forza pode cambiar a forma ou o tamaño dun corpo:

  Arame recto |  Fecéndomos forza… | O arame cambia de forma

  Goma elástica |  Fecéndomos forza… | A goma cambia de tamaño

### Cambiar a velocidade dun corpo

Unha forza pode modificar a velocidade dun móbil de tres formas:

- Cambiando o valor numérico da velocidade: é dicir, facendo ir o corpo máis rápido ou máis lento. Se queremos que un coche aumente a velocidade, algo ten que facer forza sobre el; se queremos deter un balón, tamén temos que facer forza sobre el. Se non se fai forza ningunha, os corpos seguen a moverse coa mesma velocidade que tiñan.

- Cambiando a dirección da velocidade: é dicir, curvando a traxectoria. Se un corpo está en movemento, a súa traxectoria será rectilínea, agás que fagamos forza sobre el. Cando empurramos un carriño da compra moi cargado no supermercado, facelo ir dereito é doado, pero se queremos dobrar unha esquina hai que facer moita forza sobre el.

- Cambiando o sentido do movemento: como cando unha pelota rebota contra unha parede ou cando a golpeamos cunha raqueta.

### Actividade resolta

Indique en que casos podemos asegurar que actúa algunha forza:

  Unha moto aumenta a velocidade de 50 km/h a 70 km/h. | Hai forza sobre a moto xa que a súa velocidade aumenta. Se non houbese forza a velocidade non podería aumentar.
  Comprimimos un resorte. | Actúa forza sobre o resorte porque se deforma.
  Un coche colle unha curva a 45 km/h. | Malia non cambiar o módulo da velocidade (45 km/h), a dirección do movemento si (a traxectoria é curva). Daquela actúa algunha forza sobre o coche
  Unha pedra caendo logo de soltala no aire. | A pelota cae cada vez máis rápido porque a Terra tira dela cara a abaixo: hai forza actuando sobre a pelota
  A Lúa dando voltas arredor da Terra. | A traxectoria da Lúa é curvilínea, logo o planeta Terra ten que facer algunha forza sobre a Lúa. Se a Terra non a fixese, a Lúa moveríase en liña recta
  Dobramos unha chapa de aluminio. | Hai forza, xa que o aluminio se deforma.

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »